CELEX: 32017R0410
Language: hu
Date: 2017-03-08 00:00:00
Title: A Bizottság (EU) 2017/410 végrehajtási rendelete (2017. március 8.) a 184/2007/EK és a 104/2010/EU rendeleteknek a kálium-diformiát kapcsán megadott engedély jogosultjának neve tekintetében történő módosításáról (EGT-vonatkozású szöveg. )

9.3.2017   
            
            
               HU
            
            
               Az Európai Unió Hivatalos Lapja
            
            
               L 63/98
            
         A BIZOTTSÁG (EU) 2017/410 VÉGREHAJTÁSI RENDELETE
   (2017. március 8.)
   a 184/2007/EK és a 104/2010/EU rendeleteknek a kálium-diformiát kapcsán megadott engedély jogosultjának neve tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A BASF SE az 1831/2003/EK rendelet 13. cikkének (3) bekezdésével összhangban olyan kérelmet nyújtott be, amelyben a 184/2007/EK (2) és a 104/2010/EU (3) bizottsági rendeletekben megadott engedélyek jogosultja nevének módosítását kérte.
            
         
               (2)
            
            
               A kérelmező állítása szerint az ADDCON 2016. november 15-i hatállyal megszerezte a BASF SE-től a kálium-diformiát takarmány-adalékanyag forgalmazási jogát. A kérelmező megfelelő adatokkal támasztotta alá kérelmét.
            
         
               (3)
            
            
               Az engedély jogosultjának javasolt módosítása kizárólag adminisztratív jellegű, és nem vonja maga után az érintett adalékanyagok újbóli értékelését. Az Európai Élelmiszerbiztonsági Hatóság értesítést kapott a kérelemről.
            
         
               (4)
            
            
               Annak érdekében, hogy az ADDCON gyakorolhassa forgalmazási jogait, a szóban forgó engedélyek feltételeit meg kell változtatni.
            
         
               (5)
            
            
               A 184/2007/EK és a 104/2010/EU rendeletet ezért ennek megfelelően módosítani kell.
            
         
               (6)
            
            
               mivel az e rendelet által történt módosítások haladéktalan alkalmazása biztonsági szempontból nem indokolt, helyénvaló átmeneti időszakot engedélyezni a meglévő készletek felhasználására.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 184/2007/EK rendelet módosítása
   A 184/2007/EK rendelet mellékletének második, az engedély jogosultjának nevét tartalmazó oszlopában a „BASF SE” szöveg helyébe a következő szöveg lép: „ADDCON”.
   2. cikk
   A 104/2010/EU rendelet módosítása
   A 104/2010/EU rendelet mellékletének második, az engedély jogosultjának nevét tartalmazó oszlopában a „BASF SE” szöveg helyébe a következő szöveg lép: „ADDCON”.
   3. cikk
   Átmeneti intézkedések
   Az e rendelet hatálybalépésének napja előtt alkalmazandó szabályoknak megfelelő adalékanyag, valamint az azt tartalmazó előkeverékek és takarmánykeverékek meglévő készletei azok kimerüléséig továbbra is forgalomba hozhatók és felhasználhatók.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 268., 2003.10.18., 29. o.
   
   
      (2)  A Bizottság 184/2007/EK rendelete (2007. február 20.) a kálium-diformiát (Formi LHS) takarmány-adalékanyagként való engedélyezéséről (HL L 63., 2007.3.1., 1. o.).
   
      (3)  A Bizottság 104/2010/EU rendelete (2010. február 5.) a kálium-diformiát kocák takarmány-adalékanyagaként történő engedélyezéséről (az engedély jogosultja: BASF SE) és az 1200/2005/EK rendelet módosításáról (HL L 35., 2010.2.6., 4. o.).